钦定古今图书集成/明伦汇编/氏族典/第301卷 > 《廖用贤尚友录》 > 梁毗
## 钦定古今图书集成/明伦汇编/氏族典/第301卷 > 《廖用贤尚友录》 > 梁毗

按《隋书梁毗传》：“毗字景和，安定乌氏人也。父茂，周沧、
兖二州刺史。毗性刚謇，颇有学涉。周武帝时，举明经，
累迁布宪下大夫，除为别驾。宣政中，封易阳县子。高
祖受禅，进爵为侯。开皇初，拜治书侍御史，寻转大兴
令，迁雍州赞治，出为西宁州刺史，改封邯郸县侯，征
为散骑常侍、大理卿。岁馀，进位上开府。毗见左仆射”
扬素贵宠擅权，百寮震慑，恐为国患，因上封事。素自
此恩宠渐衰。炀帝即位，迁刑部尚书。奏劾宇文述私
役部兵，帝议免述罪。毗固诤，因忤旨忧愤数月而卒。
子敬真，大业之世，为大理司直。